stanford-oval/wikipedia huggingface dataset:
קייטלין דיוור
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2011 | מורה רעה | סשה אברנת'י |  |
| 2011 | ג'יי אדגר | הבת של פאלמר |  |
| 2013 | לחיות את הרגע | קריסטל |  |
| 2013 | בית זמני (אנ') | ג'יידן קול |  |
| 2014 | התבגרות מאוחרת | מיצי |  |
| 2014 | גברים, נשים וילדים | ברנדי בלטמאייר |  |
| 2017 | All Summers End | גרייס טאנר |  |
| 2017 | אנחנו לא שייכים לכאן | לילי גרין |  |
| 2017 | דטרויט | קארן מלוי |  |
| 2017 | בחוץ פנימה | הילדי ביסלי |  |
| 2018 | המועמד המוביל | אנדראה הארט |  |
| 2018 | ילד יפה | לורן |  |
| 2019 | אלו העוקבים (אנ') | דילי פיקט |  |
| 2019 | חורשות את הלילה | איימי אנצלר |  |
| 2021 | אוון הנסן היקר | זואי מרפי |  |
| 2022 | כרטיס לגן עדן | לילי קוטון |  |
| 2022 | רוזלין | רוזלין |  |
| 2023 | אף אחד לא יציל אותך | ברין אדמס |  |
| 2023 | הגול הבא מנצח | ניקול |  |
| 2023 | נחמה מתוקה (אנ') | לילי קין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | נערה אמריקאית: קאריסה נשארת חזקה | גוון תומפסון | סרט טלוויזיה של HBO |
| 2009 | Make It or Break It | ילדה | פרק: "Pilot" |
| 2009 | משפחה מודרנית | ביאנקה דאגלס | פרק: "Fizbo" |
| 2010 | מרפאה פרטית | פייג' | פרק: "Love Bites" |
| 2010 | אנשי המסיבות | דאנפרי | פרק: "Party Down Company Picnic" |
| 2011 | משפחת אמריקאית | מישל לאוד | סרט טלוויזיה של HBO |
| 2011 | המנטליסט | טרינה | פרק: "Blood for Blood" |
| 2011 | תרגיע | דיירה אודונ'ל | פרק: "The Divorce" |
| 2011-הווה | גבר מי שנשאר אחרון | איב בקסטר | תפקיד ראשי; 140 פרקים |
| 2015-2011 | צדק פרטי | לורטה מקרידי | 17 פרקים |
| 2019 | לא ייאמן | מארי אדלר | מיני-סדרה מועמדת פרס גלובוס הזהב לשחקנית הטובה ביותר במיני-סדרה (2020) |
| 2020 | סרט ביתי: הנסיכה הקסומה | ווסטלי | פרק: "Battle of the Wits" |
| 2020 | קורונה טיים | שרין טרואוז' | סרט טלוויזיה של HBO |
| 2020 | Monsterland | טוני | 3 פרקים |
| 2021 | דופסיק | בטסי מאלום | תפקיד ראשי; 8 פרקים מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2022) |
| 2021 | The Premise | אבי מילר | פרק: "The Ballad of Jesse Wheeler" |
| 2025 | חומץ תפוחים | בל גיבסון (אנ') | תפקיד ראשי; 6 פרקים |
| 2025 | האחרונים מבינינו | אבי | החל מעונה 2, הדמות מבוססת על אבי מהמשחק וידאו השני בסדרה. |
הערות שוליים

↑  Ephraim, Molly (21 בדצמבר 2013). "The little sis I never had but always dreamed for is 17 today! Happy bday @KaitlynDever". Twitter. {{cite web}}:  (עזרה)
↑  By David Hiltbrand, INQUIRER TV CRITIC, Kaitlyn Dever: A booming career - at just 17, https://www.inquirer.com (באנגלית)
↑  ABC Medianet, web.archive.org, ‏2013-11-09
↑  Sullivan, Brian Ford (6 ביוני 2011). "The Futon's First Look: "Last Man Standing" (ABC)". TheFutonCritic. נבדק ב-7 באוקטובר 2011. {{cite web}}:  (עזרה)
↑  "33rd Annual Young Artist Awards". אורכב מ-המקור ב-4 באפריל 2012. נבדק ב-7 במאי 2012. {{cite web}}:  (עזרה)
↑  Nededog, Jethro (7 ביוני 2013). "'Last Man Standing's' Kaitlyn Dever Joins Keira Knightley in Dark Comedy 'Laggies' (Exclusive)". TheWrap. {{cite web}}:  (עזרה)
↑  N'Duka, Amanda (3 באוקטובר 2017). "Kaitlyn Dever Cast In Dramatic Thriller 'Them That Follow'". Deadline Hollywood. נבדק ב-4 באוקטובר 2017. {{cite web}}:  (עזרה)
↑  Millman, Zosha (23 במאי 2019). "'Booksmart' is smart enough to become valedictorian of high school movies". Seattle Post-Intelligencer. נבדק ב-26 במאי 2019. {{cite web}}:  (עזרה)
↑  Seitz, Loree (January 6, 2025 ). ‘The Last of Us’ Season 2 Teaser Previews Kaitlyn Dever’s Abby, Sets April Premiere. The Wrap. Retrieved February 4, 2025
| --- | --- |
בקרת זהויות :  BNE: XX5523680  GND: 1208657011  ISNI: 0000 0004 3043 7051  LCCN: no2014006663  MusicBrainz: dbe91de4-12ba-4510-b8e0-b60b67b9fb57  NKC: xx0301651  SUDOC: 192339338  VIAF: 307452288   WorldCat (עם VIAF): 307452288
פייפר מקלין

| --- | --- |
 סוג:  דמות ראשית
 שם ספר:  גיבורי האולימפוס, גורלו של אפולו
 הופעה ראשונה:  הגיבור האבוד
 הופעה אחרונה:  המגדל של נירון
 יוצרים:  ריק ריירדן
 מידע
 כינויים:  מלכת היופי (ליאו) פייפס (ג'ייסון וטריסטן מקלין)
 גיל:  18
 תאריך לידה:  3 ביוני (שנה בלתי ידועה)
 גזע:  אלה למחצה
 מין:  נקבה
 שיוך:  מחנה החצויים
 כוחות:  דיבור הקסמה
 כלי נשק:  פגיון בשם קטופטריס, חרב ארד משוננת
 אזרחות:  ארצות הברית 
 דמויות קשורות
 משפחה:  אפרודיטה (אם) טריסטן מקלין (אב) טום מקלין (סבא) סילנה בוריגרד (חצי אחות, מתה) דרו טנקה (חצי אחות) של (בת זוג)
 חברים:  ג'ייסון גרייס, ליאו ואלדז, פרסי ג'קסון, אנבת' צ'ייס, הייזל לבסק, פרנק ז'אנג, ניקו די אנג'לו, גליסון הדג', ריינה אווילה רמירס-אריאנו.
 אויבים:  אוקטוביאנוס, קיאונה, ענקים, גאיה, דרו טנקה.
 
פייפר "פייפס" מקלין (באנגלית: Piper McLean) היא דמות בדיונית בסדרת הספרים "גיבורי האולימפוס", מאת ריק ריירדן.
ביוגרפיה

פייפר נולדה ב-3 ביוני ב-2006 לאפרודיטה, אלת האהבה היוונית, ולאביה, טריסטן מקלין, כוכב הקולנוע שמוצאו מאומת הצ'רוקי.
לא מסופר על ילדותה של פייפר חוץ מקטעים קצרים. פייפר הוגדרה כנערה בעייתית. היא נהגה לנסות להשיג את תשומת לבו של אביה, על ידי הסתבכויות. קצת לפני שגילתה שהיא חצויה, השתמשה בכוח דיבור ההקסמה שלה באופן לא מודע, ושכנעה סוחר רכב להביא לה את אחד הרכבים כדי למשוך את תשומת לבו של אביה, טריסטן מקלין. היא הואשמה בגנבת רכב, ונשלחה לבית הספר לטבע, שם פגשה את חבריה ליאו ואלדז וג'ייסון גרייס. אחרי שהיא, ג'ייסון וליאו הגיעו למחנה החצויים, מתברר שהקשר שלה עם ג'ייסון הוא שקר, ואלו בעצם זיכרונות שהרה שתלה בראשה (ובראשו של ליאו). פייפר עזרה לג'ייסון וליאו להציל את הרה בבית הזאבים, ואת אביה שנחטף על ידי הענקים. עם חזרתה הפכה לראש הביתן של אפרודיטה במחנה החצויים. היא אחת משבעת החצויים שיצאו לאתונה כדי להילחם בענקים ולהציל את האלים. במהלך המסע היא משתמשת בכוחה כדי להציל את חבריה, וזוכה בקרן שפע. בספר "גורלו של אפולו" היא נפרדת מג'ייסון מעט זמן לפני שהוא נהרג.
נשק

פייפר נושאת את סכינה של הלנה מטרויה, ומשתמשת בה כדי לראות את העתיד. בספר הרביעי בסדרה "בית האדס" פייפר לוקחת כשלל חרב ארד משוננת של הבוראסים. את החרב היא מאמצת כנשק מרכזי. מלבד זאת יש לה את היכולת לדיבור הקסמה מפני שהיא הבת של אפרודיטה. בזכות אמה היא יודעת לדבר צרפתית שהיא, על פי הספר, שפת האהבה. בנוסף לכך יש לה קרן שפע, שקטעה מראשו של אל הנהר אכלויוס. בספר השלישי בסדרת גיבורי האולימפוס "אות אתנה", היא כמעט מטביעה את הגיבור הרקולס במזון.
הערות שוליים

↑  Happy Birthday, Percy! | Rick Riordan, ‏2022-08-18 (באנגלית אמריקאית)
↑  בוראס רוח הצפון אומר לה זאת במפגשם הראשון כאשר היא מדברת צרפתית חלקית לא במודע
נינה דוברב

| --- | --- |

דוברב, 2018
 לידה:  9 בינואר 1989 (בת 36) הרפובליקה העממית של בולגריה סופיה, הרפובליקה העממית של בולגריה (בולגריה של ימינו) 
 שם במה:  Nina Dobrev 
 שם לידה:  Nikolina Kamenova 
 מדינה:  קנדה קנדה
 תקופת הפעילות:  מ-2006 
 מקום לימודים:  Wexford Collegiate School for the Arts  אוניברסיטת ריירסון 
 בן או בת זוג:  איאן סומרהולדר (2010–2013)  גלן פאוול (2016–2017)  אוסטין סטוול (2015–2016)  שון וייט (2019–?) 
 https://lnk.bio/ninadobrev
 פרופיל ב-IMDb
 
ניקולינה קמנובה דוברבה (בבולגרית: Николина Каменова Добрева; נולדה ב-9 בינואר 1989), המוכרת בשם הבמה נינה דוברב (באנגלית: Nina Dobrev), היא שחקנית קנדית ילידת בולגריה. ידועה בעיקר בזכות תפקידיה בסדרה "דגראסי: הדור הבא" (אנ') בה גילמה את מיה ג'ונס, ובסדרה "יומני הערפד" בה גילמה את אליינה גילברט.
ביוגרפיה

ניקולינה קמנובה דוברבה נולדה בסופיה שברפובליקה העממית של בולגריה (בולגריה של ימינו), למשפחה מרקע נוצרי. בתם השנייה של קמן דוברב ומיכאלה דוברבה (לבית רדבה). יש לה אח גדול. בגיל שנתיים היגרה עם הוריה לקנדה, וגדלה בעיר טורונטו. אמהּ היא אמנית, בעוד אביה הוא מדען מחשבים. כבר מגיל צעיר היא הראתה כישרון גדול במשחק. התקבלה לבית ספר למשחק, שם היא התגלתה על ידי סוכני כישרונות רבים בטורונטו.
דוברב התקבלה ללימודים באוניברסיטת ריירסון בטורונטו, בחוג ללימודי סוציולוגיה, אם כי נשרה בטרם עת מלימודה על מנת לקריירת המשחק שלה.
קריירה

בשנת 2006 הופיעה לראשונה בטלוויזיה בעונה השישית של סדרת הנעורים "דגראסי - הדור הבא", בתפקיד מיה ג'ונס. בעוד דמותה הייתה משנית בעונה השישית, דוברב עברה לתפקיד מרכזי במהלך עונות 7 ו-8 של הסדרה, עד שנת 2009.
בשנת 2007 שיחקה את בלה בסרט "רסיסים" ובאותה שנה שיחקה בסרט "הרחק ממנה".
בשנת 2008 הופיעה בסרט הטלוויזיה של ערוץ MTV "הקניון האמריקאי" בדמותה של אלי שפרד. בהמשך השנה שיחקה בסרט הרוק המוזיקלי "ריפו! האופרה התורשתית" המבוסס על מחזמר באותו שם.
בשנת 2009 היא שיחקה בסרט המותחן האירוטי "קלואי" לצידה של אמנדה סייפריד, ובבימויו של אטום אגויאן. באותה שנה היא החלה לשחק בתפקיד מרכזי בסדרה "יומני הערפד" של רשת The CW, עד לעזיבת דמותה בתום העונה השישית ב-2015. היא שיחקה תפקיד כפול בתור קתרינה פטרובה (ערפדית), וגם בתור הכפילה שלה - אליינה גילברט. דוברב הגיחה להופעת אורח גם בפרק האחרון של הסדרה.
בשנת 2011 שיחקה בסרטים "הזירה" ו"השותפה", באחרון לצידה של לייטון מיסטר. שיחקה בפרק בסדרת האנימציה הסאטירית "איש משפחה" של רשת FOX האמריקאית. בשנת 2012 שיחקה את קנדס בסרט "כמה טוב להיות פרח קיר"; עיבוד קולנועי של הרומן בעל אותו השם מאת הסופר האמריקאי סטיבן צְ'בּוֹסקי.
בשנת 2014 שיחקה בסרט הקומדיה "נראה אותך שוטר". שיחקה גם בפרק בסדרת הספין-אוף של יומני הערפד, "המקוריים".
בשנת 2015 שיחקה בסרט קומדיית האימה "בחורות אחרונות". בשנת 2017 שיחקה בסרט הפעולה "XXX: הילוך גבוה", לצד וין דיזל וסמואל ל. ג'קסון. באותה שנה כיכב בסרט האימה הפסיכולוגי "קו הדממה" בדמותה של מרלו, אודות חמישה סטודנטים לרפואה שעורכים ניסוי מסוכן על מנת לזכות בהצצה לחיים שאחרי המוות.
בשנת 2019 שיחקה בתפקיד מרכזי בסיטקום "אחותי בהפרעה".
בשנת 2021 כיכבה בסרט הקומדיה הרומנטית "מתה לאהוב" של שירות הסטרימינג נטפליקס. בשנת 2022 כיכבה בסרט סרט הקומדיה הרומנטית "עד שתחפץ האהבה", שביים דיי. ג'יי. קארסו, ומבוסס על הרומן באותו שם מאת הסופרת האמריקאית פרנסין ריברס.
חיים אישיים

לדוברב יש אזרחות כפולה; אזרחות קנדית לאחר הגירתה עם משפחתה, ואזרחות בולגרית מלידה. היא דוברת אנגלית ובולגרית שוטפת, ושולטת בשפה הצרפתית. בזמן הצילומים של "יומני הערפד", דוברב התגוררה באטלנטה, אך עברה ללוס אנג'לס לאחר שעזבה את הסדרה ב-2015.
דוברב הייתה בזוגיות עם השחקן הקנדי בנג'מין הולינגסוורת' בשנים 2006–2009. לאחר מכן, הייתה בזוגיות עם השחקן האמריקאי איאן סומרהולדר בין השנים 2010–2013.
במאי 2020 פורסם כי היא נמצאת בקשר זוגי עם גולש הסנואובורד והסקייטבורד האמריקאי שון וייט. באוקטובר 2024 הם התארסו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | הרחק ממנה | מוניקה |  |
| 2007 | רסיסים | בלה |  |
| 2007 | How She Move | נערה בשירותים |  |
| 2007 | The Poet | רייצ'ל |  |
| 2008 | ריפו! האופרה התורשתית | מכורה מתבגרת |  |
| 2009 | קלואי | אנה |  |
| 2011 | הזירה | לורי לורד |  |
| 2011 | השותפה | מריה |  |
| 2012 | כמה טוב להיות פרח קיר | קנדיס קלמקיס |  |
| 2014 | נראה אותך שוטר | ג'וזי |  |
| 2015 | בחורות אחרונות | ויקי סאמרס |  |
| 2017 | רק לילה אחד | האנה |  |
| 2017 | קו הדממה | מרלו |  |
| 2017 | XXX: הילוך גבוה | בקי קלירידג' |  |
| 2018 | חיי כלב | אליזבת' |  |
| 2018 | Then Came You | איזי |  |
| 2019 | מחסל עם מזל | קלואי |  |
| 2019 | סקנדל עירוני | אשלי פולוק |  |
| 2021 | Fin |   | מפיקה |
| 2021 | מתה לאהוב | נטלי באואר |  |
| 2021 | The One |   | סרט קצר במאית, תסריטאית ומפיקה |
| 2022 | עד שתחפץ האהבה | מיי |  |
| 2023 | חותנים בהפרעה | פארקר מקדרמוט |  |
| 2024 | Reunion | אמנדה טאנר |  |
| 2024 | הקבלן (אנ') | קייט |  |
| TBA | Bear Country | קארי |  |
| TBA | Sick Girl | רן פפר | גם מפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | Playing House | פרני מקנזי הצעירה | סרט טלוויזיה של CTV |
| 2009-2006 | דגראסי: הדור הבא (אנ') | מיה ג'ונס | תפקיד חוזר (עונות 6&9) תפקיד ראשי (עונות 7–8); 56 פרקים |
| 2007 | My Daughter's Secret | ג'סטין דייסרט | סרט טלוויזיה |
| 2007 | Too Young to Marry | ג'סיקה קרפנטר | סרט טלוויזיה של Lifetime |
| 2008 | הקניון האמריקאי | אלי שפרד | סרט טלוויזיה של MTV |
| 2008 | The Border | סטפני | 2 פרקים |
| 2008 | לעולם אל תצעק איש זאב | לורן הנסט | סרט טלוויזיה של Syfy |
| 2009 | דגראסי הולכים להוליווד | מיה ג'ונס | סרט טלוויזיה של CTV |
| 2009 | Eleventh Hour | גרייס דאל | פרק: "Eternal" |
| 2015-2009, 2017 | יומני הערפד | אליינה גילברט / קת'רין פירס / אמארה / טטיה | תפקיד ראשי (עונות 1–6) תפקיד אורח (עונה 8); 134 פרקים |
| 2009 | מדגסקר שמח | קופידון | דיבוב; ספיישל טלווזיוני של NBC |
| 2011 | איש משפחה | בריונית | דיבוב; פרק: "Trading Places" |
| 2011 | צוות גיבורי העל | אלן ברנדט | דיבוב; פרק: "This Man-Thing, This Monster!" |
| 2014 | המקוריים | טאטיה | פרק: "Red Door" |
| 2014 | רובוט צ'יקן | קורטאנה / אבי / ג'ני קוראן | דיבוב; פרק: "Panthropologie" |
| 2017 | עובדים מצטיינים | קורטני | פרק: "Termidate" |
| 2019 | אחותי בהפרעה | קלאם | תפקיד ראשע; 13 פרקים |
| טרם פורסם | Woman 99 |  | סדרת טלוויזיה עתידית המבוססת על רומן באותו שם גם מפיקה |
הערות שוליים

↑  רותה קופפר, תתרגלו: טרנד הערפדים כאן כדי להישאר, באתר הארץ, 11 ביולי 2010
↑  חן חדד, חדשות קולנוע: גווינת' פאלטרו ופינק מכורות לסקס, באתר הארץ, 6 באוקטובר 2011
↑  Nina Dobrev Loves and Hookups, Ranker (באנגלית)
| --- | --- |
בקרת זהויות :  PLWABN: 9812464511305606  BIBSYS: 11017514  BNE: XX5406271  BnF: cb16530455v (data)  GND: 101852312X  ISNI: 0000 0000 6596 248X  LCCN: no2009100987  NLK: KAC2020L9094  NTA: 330631055  SUDOC: 185351964  VIAF: 91111331   WorldCat (עם VIAF): 91111331 
נינה דוברב (במרכז) עם איאן סומרהולדר ופול וסלי בכנס קומיק-קון, 2012
דוברב ב-2012
חאזם נוסייבה

חאזם זכי נוסייבה (בערבית: حازم زكي نسيبة; 6 במאי 1922 – 10 באפריל 2022) היה פוליטיקאי ודיפלומט ירדני ממוצא פלסטיני.
ביוגרפיה

נוסייבה נולד בירושלים ב-6 במאי 1922. ב-1936–1940, הוא למד במכללת ויקטוריה (אנ') באלכסנדריה, מצרים. ב-1943, הוא סיים תואר ראשון במדעי המדינה באוניברסיטה האמריקאית בביירות. ב-1943–1948, הוא למד משפטים בירושלים. במהלך תקופה זו, הוא עבד כפרשן והעורך הראשי של שירות השידור של פלשתינה (א"י). מאוחר יותר, הוא למד בבית הספר ליחסים ציבוריים ובין-לאומיים של אוניברסיטת פרינסטון. שם קיבל תואר שני בעניינים ציבוריים ב-1952 וכן תואר שני ושלישי בלימודי פוליטיקה דמוקרטית ב-1953 ו-1954, בהתאמה.
קריירה דיפלומטית > כשר בממשלה

ב-1958, הוא היה אמור להתמנות לתת-מזכיר של שר החוץ של האיחוד הערבי, אך לבסוף לא מונה בשל מהפכת 14 ביולי 1958. בשלב מסוים, הוא היה נציג ירדן בוועדת שביתת הנשק הירדנית-ישראלית. בינואר 1962 – אפריל 1963 ו-1965, הוא כיהן כשר החוץ של ירדן, אם כי ישנם מקורות המציינים כי הוא כיהן ברציפות ב-1962–1966. הספר הלבן לשיפור יחסיהם של ירדנים ופלסטינים, שהציג ראש ממשלת ירדן וספי א-תל בפברואר 1965, נערך בעיקר על ידי נוסייבה. ספר זה, שקרא להקמת ממלכה מאוחדת של פלסטין וירדן וכלל גם הענקת אוטונומיה לגדה המערבית, נתקל בביקורת מצד נשיא מצרים גמאל עבד אל נאצר, שביקש שהוא זה שיהיה אחראי על הפלסטינים. ב-1963, מונה נוסייבה לשר החצר הממלוכתית וליועץ המדיני של חוסיין, מלך ירדן. לאחר מכן, כיהן כשר השיקום והפיתוח הירדני ב-1967–1968.
קריירה דיפלומטית > כשגריר

נוסייבה כיהן כשגריר ירדן במצרים ב-1968–1971, כשגריר ירדן לטורקיה ב-1971–1972, כשגריר ירדן לאיטליה, שווייץ ואוסטריה ב-1972–1974, וכן כשגריר ירדן באו"ם ב-1976–1985. במהלך כהונתו באו"ם, הסתכסך פעמים רבות עם שגריר ישראל באו"ם, יהודה בלום. בדצמבר 1980, נאם נוסייבה נאום חלקי על הפרוטוקולים של זקני ציון, ובו טען כי היהודים רוצים להשתלט על העולם. נאום זה זכה לביקורת מצד בלום. בתחילת 1982, שני השגרירים הסתכסכו עוד פעם, אך הפעם על מעמד הפלסטינים. במהלך הדיון על הפלישה לאיי פוקלנד ב-1982, כחלק ממלחמת פוקלנד, נוסייבה הבטיח לשגריר ארגנטינה באו"ם, אדוארדו רוקה (אנ'), כי יצביע נגד בריטניה. עם זאת, לאחר שיחה בין נוסייבה ושגריר בריטניה באו"ם, אנתוני פרסונס (אנ'), ירדן הצביעה בעד בהחלטה 502 של מועצת הביטחון של האו"ם (אנ'), בתמיכת הממלכה המאוחדת. באוקטובר 1982 כיהן כנשיא מועצת הביטחון של האומות המאוחדות.
קריירה פוליטית ופרישה

לאחר פרישתו מהשירות הדיפלומטי, הוא היה חבר בפרלמנט הירדני ב-1982–1985 ו-1989. לאחר כהונה בפרלמנט הירדני, הוא לימד עניינים ערביים ובין-לאומיים באוניברסיטת ירדן ובמכללת המלחמה הלאומית. ב-2009, הוא הוציא ספר זיכרונות, Jerusalemites: a living memory.
ביום הולדתו ה-90 של נוסייבה, ב-6 במאי 2012, אירח הנסיך חסן בן טלאל משתה להישגיו של נוסייבה בירדן.
חיים אישיים

בצעירותו, נוסייבה זכה במספר טורנירים לאומיים ובין-לאומיים בטניס.
נוסייבה היה נשוי לקאדר מסרי נוסייבה והיו לו ארבעה ילדים: הית'ם, חאלד, לילה ולינה. הוא נפטר ב-10 באפריל 2022, בהיותו בן 99.
עיטורים

מלזיה:
מפקד כבוד של מסדר מגן הממלכה (אנ') - טאן סרי (1965)
יצירות ופרסומים

1954: The ideas of Arab nationalism
1972: Palestine and the United Nations
2009: Jerusalemites: a living memory
הערות שוליים

↑  Kamel S. Abu Jaber (10 במאי 2012). "Hazem Nusseibeh of Jerusalem". The Jordan Times. אורכב מ-המקור ב-12 באוקטובר 2013. נבדק ב-8 באוקטובר 2013. {{cite web}}:  (עזרה)
↑  "Senarai Penuh Penerima Darjah Kebesaran, Bintang dan Pingat Persekutuan Tahun 1965" (PDF). ארכיון (PDF) מ-2018-09-28. נבדק ב-2023-12-27.
| --- | --- |
בקרת זהויות :  NLI: 987007272421505171  BIBSYS: 1573630756650  BnF: cb17118346k (data)  CiNii: DA14799937  GND: 143460870  ISNI: 0000 0001 1487 1980  LCCN: n81140754  NTA: 074899082  RERO: 02-A003647756  SUDOC: 084996692  VIAF: 3805822   WorldCat (עם VIAF): 3805822
אלישה דבנאם-קארי

| --- | --- |

אלישה דבנאם-קארי בכנס "קומיק-קון" בסן דייגו, יולי 2018
 לידה:  20 ביולי 1993 (בת 31) סידני, אוסטרליה אוסטרליה 
 שם לידה:  אלישה ג'סמין דבנאם-קארי
 מדינה:  אוסטרליה 
 תקופת הפעילות:  מ-2003
 מקום לימודים:  תיכון ניוטון לאמנויות 
 פרופיל ב-IMDb
 
אלישה ג'סמין דבנאם-קארי (באנגלית: Alycia Jasmin Debnam-Carey; נולדה ב-20 ביולי 1993) היא שחקנית אוסטרלית, הידועה בעיקר מתפקידה בתור לקסה (אנ') בסדרת הטלוויזיה "המאה" (2014–2016; 2021) ברשת The CW, ובתור אליסיה קלארק (אנ') בסדרת האימה של רשת AMC "אימת המתים המהלכים" (2015–2023).
ביוגרפיה

דבנאם-קארי נולדה ב-20 ביולי 1993, בסידני, אוסטרליה. אמה, ליאון קארי, היא תסריטאית טלוויזיה בתוכניות ילדים, ואביה הוא מוזיקאי. בילדותם, דבנאם-קארי ואחיה היו עוזרים לאמם לשחק את קטעי התוכנית שכתבה. דבנאם-קארי החלה לשחק בגיל שמונה, ולמדה גם לנגן על כלי הקשה במשך עשר שנים. היא למדה בבית הספר התיכון לאמנויות הבמה בניוטאון.
בשנת 2010, בשיתוף עם הפילהרמונית של ברלין, דבנאם-קארי לצד כ-40 מוזיקאים נוספים הלחינו יצירה בתוכנית מוזיקלית ייעודית של שבועיים וביצעו אותה בבית האופרה של סידני. בשנת הלימודים האחרונה שלה, היא נרשמה כבעלת הישגים מכובדים על ידי ממשלת ניו סאות' ויילס. סיימה את לימודיה בתיכון ניוטאון ב-2011, והתקבלה לקונסרבטוריון למוזיקה של סידני, אך החליטה שהיא רוצה להמשיך בקריירת משחק.
קריירה

אלישה דבנאם-קארי החלה את קריירת המשחק שלה בגיל שמונה. ב-2003 שיחקה בסרטה הקצר עטור פרסים של רייצ'ל וורד "המעיל החדש של מרתה". ב-2006 שיחקה בתפקיד אורח בסדרה "הבנות של מק'לאוד". ב-2008 הופיעה בסרט הקצר "ילדת הפאזל". כמו כן שיחקה במספר סרטי קצרים נוספים כמו "על הקעקוע" ו"הענף". ב-2010 שיחקה בפרק פיילוט שלא שודר של הסדרה "התנגדות". באותה שנה גם הייתה כוכבת אורחת בסדרת הדרמה האוסטרלית "אקדמיה לריקוד" שבה גילמה צעירה ששבה לאוסטרליה אחרי התנדבות בקיבוץ בישראל.
ב-2013 השתתפה בסדרת הריאליטי האוסטרלית "התחנה הבאה הוליווד" בתור השחקנית הצעירה ביותר בקאסט. הסדרה עוקבת אחר 6 שחקנים אוסטרלים שהתחרו על תפקידים בארצות הברית. "התחנה הבאה הוליווד" שודרה ב-2013 ב-ABC1 באוסטרליה.
ב-2014 שיחקה בסרט האסונות אמריקאי "לתוך הסערה" ובסרט האימה "יד השטן". לאחר מכן השתתפה בפיילוט של הסדרה "גלינטין" של רשת AMC, אך בסופו של דבר בוטלה הסדרה. בנוסי הופיעה בתוכנית הבידור Made in Hollywood (אנ') באותה השנה.
דבנאם-קארי השתתפה בעונה השנייה בסדרה "המאה". היא הופיעה לראשונה בפרק השישי בתור המפקדת לקסה, מנהיגה עוצמתית של 12 השבטים. דמותה זכתה לפופולריות, ובכנס "קומיק-קון" שנערך ב-2015 בסן דייגו, אישר יוצר הסדרה, ג'ייסון רוטנברג, שדמותה תופיע בתפקיד משני בעונה השלישית.
ב-2014 לוהקה לאחר התפקידים הראשיים בסדרת ההמשך של "המתים המהלכים", "אימת המתים המהלכים". הפקת הסדרה החלה בקנדה והסתיימה ביוני 2015 בלוס אנג'לס כחודש לאחר מכן.
דבנאם-קארי הופיעה גם בתפקיד הראשי בתור לורה בסרט המתח הגרמני "בקשת חברות", שיצא בשנת 2016.
באוקטובר 2017 לוהקה למותן הפשע "הפרדה אלימה" בתפקיד פרנסס קמפבל, אחותה הצעירה של הקורבן. הסרט יצא לאקרנים במאי 2019.
באוקטובר 2021 לוהקה לתפקיד הראשי בסדרת הטלוויזיה "הפרחים האבודים של אליס הארט" המבוסס על הרומן באותו שם מאת הולי רינגלנד; בה תככב דבנאם-קארי לצדה של סיגורני ויבר ועתיד להיות משודר בפריים וידאו.
במאי 2022 פורסם בתקשורת כי לוהקה היא לתפקיד ראשי בסדרה “Saint X” המבוססת על ספר בעל אותו שם מאת אלכסיס שאייטקין. הסדרה עלתה לאוויר באפריל 2023 ברשת Hulu.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Martha's New Coat | אלסי |  |
| 2014 | בתוך הסופה | קייטלין ג'ונסטון |  |
| 2014 | The Devil's Hand | מארי |  |
| 2016 | בקשת חברות | לורה וודסון |  |
| 2019 | A Violent Separation | פרנסיס קמפבל |  |
| 2024 | מה שבפנים (אנ') | ניקי |  |
| TBA | Liked | רוקסי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | בנות מקלאוד | קלואי סנדרסון | פרק: "Second Best" |
| 2008 | Dream Life | קאסי | סרט טלוויזיה של MTV אוסטרליה |
| 2010 | אקדמיה לריקוד (אנ') | מיה | פרק: "Perfection" |
| 2014–2016 2020 | המאה | לקסה (אנ') | תפקיד חוזר (עונות 2–3) תפקיד אורח (עונה 7); 17 פרקים |
| 2015–2023 | אימת המתים המהלכים | אליסיה קלארק (אנ') | תפקיד ראשי (עונות 1–7) תפקיד אורח (עונה 8); 102 פרקים |
| 2023 | סיינט איקס (אנ') | קלייר אמילי תומאס | תפקיד ראשי; 8 פרקים |
| 2023 | הפרחים האבודים של אליס הארט (אנ') | אליס הארט | תפקיד ראשי; 7 פרקים |
| 2025 | חומץ תפוחים | מילה בלייק | תפקיד ראשי; 6 פרקים |
פילמוגרפיה > פרסים ומועמדויות

| שנה | פרס | סדרה | קטגוריה | תוצאה |
| --- | --- | --- | --- | --- |
| 2015 | פרסי פנדום MTV | המאה | הזוג של השנה (יחד עם אלייזה טיילור) | מועמדות |
| 2015 | ‏E!‎ פרסים אונליין | המאה | הנשיקה הטובה ביותר (יחד עם אלייזה טיילור) | זכייה |
| 2015 | ‏E!‎ פרסים אונליין | המאה | הכוכב האורח הטוב ביותר | זכייה |
| 2015 | ‏E!‎ פרסים אונליין | המאה | הקאסט הטוב ביותר במדיה חברתית (יחד עם הקאסט) | מועמדות |
| 2016 | פרסי פנדום MTV | המאה | חביבת הקהל של השנה | זכייה |
| 2016 | פרסי פנדום MTV | המאה | הזוג של השנה (יחד עם אלייזה טיילור) | מועמדות |
| 2016 | פרסי פנדום MTV | המאה | הסדרה הטובה ביותר | מועמדות |
| 2016 | E!‎ פרסי סקופ אונליין | אימת המתים המהלכים | הפריצה של השנה (שחקנית) | זכייה |
| 2017 | פרס סאטורן | אימת המתים המהלכים | השחקנית הצעירה הטוב ביותר בסדרות טלוויזיה | מועמדות |
| 2018 | פרס סאטורן | אימת המתים המהלכים | השחקנית הצעירה הטוב ביותר בסדרות טלוויזיה | מועמדות |
הערות שוליים

↑  Nellie Andreeva, ‘Saint X’: Alycia Debnam-Carey Set As Lead In Recasting As Victoria Pedretti Exits, Deadline, ‏3 May 2022
↑   חן חדד, "חומץ תפוחים" היא לא עוד סדרה על נוכלת מתחזה, באתר הארץ, 9 בפברואר 2025
| --- | --- |
בקרת זהויות :  GND: 1061894991  ISNI: 0000 0004 4647 0753  LCCN: no2016093543  SUDOC: 237827697  VIAF: 311667020   WorldCat (עם VIAF): 311667020
פרנסס בארבר

| --- | --- |

 לידה:  13 במאי 1958 (בת 66) וולברהמפטון, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת בנגור 
 פרופיל ב-IMDb
 
פרנסס בארבר (באנגלית: Frances Barber; נולדה ב-13 במאי 1958) היא שחקנית אנגלייה שהופיעה בהפקות תיאטרון וטלוויזיה.
ביוגרפיה

בארבר נולדה בוולברהמפטון שבמחוז סטפורדשייר באנגליה. הוריה הם ס. ו. ברוקס וגלדיס סימפסון, והיא הרביעית מששת ילדיהם. היא למדה בבית הספר היסודי העירוני של וולברהמפטון.
היא למדה משחק באוניברסיטת באנגור (אנ') בוויילס. איתה למד הבמאי דני בויל שהיה החבר שלה.
ב-2001 הופיעה בארבר במחזמר "Closer To Heaven" של הפט שופ בויז, וב-2006 השתתפה כזמרת בשיר "Friendly Fire" בקונצרט שלהם בתיאטרון מרמייד. בארבר שיחקה לצד איאן מקלן ורוג'ר אלאם במופע המוזיקלי (Pantomime (אנ')) "אלאדין" שהוצגה באולד ויק בעונת חג המולד של 2005–2006. ב-2007 שיחקה שוב לצדו של מק'קלן בהפקה של "המלך ליר" בבימויו של טרוור נאן בתפקיד גונריל. עוד שיחקה בתפקיד ארקדינה במחזה "השחף" מאת צ'כוב עם הלהקה השייקספירית המלכותית בסטרטפורד-אפון-אייבון, ואחר כך בסיבוב הופעות עולמי. ההפקה הועלתה שוב בתיאטרון ניו לונדון בדרורי ליין, החל מנובמבר 2007 ועד אמצע ינואר 2008.
ב-2011 כיכבה בארבר בתפקיד אורח, כמאדאם קובאריאן, בסדרת המדע בדיוני "דוקטור הו" בפרקים "איש טוב יוצא למלחמה" ו"החתונה של ריבר סונג" (ובחמישה פרקים נוספים). היא שיחקה לצדה של קארן גילאן, כוכבת "דוקטור הו", בסרט הטלוויזיה "We'll Take Manhattan" בתפקיד דיאנה פרילנד.
ביוגרפיה > חיים אישיים

השחקן איאן מקלן הוא אחד מחבריה הקרובים של בארבר, והוא ייסד ספרייה על שמה בהודו. ב-2006 הוענק לה חברות של כבוד מטעם אוניברסיטת וולברהמפטון.